कंप्लेंट का शक, तस्करों ने पति का सिर, पत्नी के कपड़े फाड़े
चोर ने पिता से मिन्नतें करवा की सुलह, फिर पीटा कंप्लेनेंट
^मैं किसी केस के सिलसिले में चंडीगढ़ हाईकोर्ट आया था। मुझे दोनों वारदातों की जानकारी मिली है। लुधियाना वापस पहुंच कर इसकी जांच करूंगा। आरोपियों पर कड़ी कार्रवाई की जाएगी। -बलजीतसिंह, एसएचओ, थाना डाबा
^किसी भी गलत काम की पुलिस के पास शिकायत करना लोगों का हक है। अगर शिकायत करने पर गुंडे, चोर-लुटेरों ने हमला कर मारपीट की है तो यह बहुत गंभीर मामला है। मैं खुद मामले की जांच कर कड़ी कार्रवाई करूंगा। -कुलदीपशर्मा, एडीसीपी-2
शिमलापुरी में मैड़ की चक्की के पास बॉबी स्टूडियो पर दर्जनभर हथियारबंद लोगों ने वीरवार को धावा बोल दिया। उन्हें शक था कि बीते दिनों इस स्टूडियो पर आई नारकोटिक्स सेल की टीम से नशा तस्करों के खिलाफ शिकायत की गई थी। हमलावरों ने तेजधार हथियारों से स्टूडियो मालिक अमित कुमार के सिर, हाथ-पैर पर वार कर बुरी तरह जख्मी कर दिया। बीच-बचाव करने पर आई उनकी प|ी पूजा को भी पीटा और उसके कपड़े फाड़ दिए। आरोपी दुकान में लगे सीसीटीवी कैमरे, डीवीआर, ढाई लाख रुपए का कैमरा और तीन मोबाइल भी उठा कर ले गए। फिलहाल अमित और पूजा ने सिविल हॉस्पिटल में मेडिकल करवा थाना डाबा में शिकायत दर्ज करवाई है। अमित का कहना है कि 30 दिसंबर 2015 को गिल चौक में उससे 3.40 लाख रुपए लूटे गए थे। पुलिस ने आरोपियों को जेल भेज दिया था जो जमानत पर बाहर चुके हैं। वीरवार को हमला करने वालों में उसके साथ लूट करने वाला एक आरोपी भी था। अमित ने बताया कि उनके इलाके में कुछ लोग सरेआम चिट्टा बेचते हैं। अगर कोई शिकायत करता है तो उसे बुरी तरह पीटा जाता है। कुछ दिन पहले एंटी नारकोटिक्स सेल के कुछ मुलाजिम सरकारी गाड़ी में अपना काम करवाने उसके स्टूडियो पर आए थे। इसी बीच इलाके के ही किसी व्यक्ति ने पुलिस से चिट्टा बिकने की शिकायत कर दी, जिसका चिट्टा बेचने वालों को पता चल गया। एंटी नारकोटिक्स सेल की गाड़ी उसके स्टूडियो पर देख कर नशा तस्करों को शक हुआ कि उसने पुलिस से शिकायत की है। उसके बाद कुछ लोग उसे धमकियां देने लगे।
गगन नगर इलाके के रिक्की ने उसके घर चोरी करने वाले को खुद पकड़ कर पुलिस के हवाले कर दिया। इलाके में ही रहने वाले चोर के माता-पिता ने सामान वापस करवाने की बात की तो रिक्की ने कंप्लेंट वापस ले ली। चोर ने इसी बात की रंजिश में वीरवार दोपहर साथियों समेत रिक्की की दुकान पर धावा बोल तेजधार हथियारों से उसके सर, बाजू, टांगें तोड़ दी। रिक्की का यह भी आरोप है कि दो हमलावरों के पास पिस्टल थे, जो उसे गोली मारने की धमकी दे रहे थे, लेकिन मोहल्ले के लोगों के इकट्ठा होने पर सभी फरार हो गए। उसने भी थाना डाबा में शिकायत दर्ज करवाई है। रिक्की ने बताया कि उसकी शिमलापुरी में इलेक्ट्रानिक्स की दुकान है। 20 फरवरी को वह परिवार समेत किसी रिश्तेदार के शादी समारोह में गया था। 21 फरवरी सुबह वापस पहुंचे तो देखा कि घर के ताले टूटे थे और अंदर पड़ी 15 हजार रुपए की नकदी, एलईडी, एक सिलेंडर और मोबाइल गायब था। उसने थाना डाबा में चोरी की शिकायत दर्ज करवाई, लेकिन पुलिस ने कोई कार्रवाई नहीं की। इस पर वह अपने तौर पर आरोपियों की तलाश करता रहा तो उसे पता चला कि इलाके में रहने वाले एक व्यक्ति ने साथियों समेत उसके घर चोरी की है। चार दिन पहले उसने चोर को पकड़ कर थाना डाबा पुलिस के हवाले कर दिया। इस पर चोर के मां-बाप उसके पास आये और मिन्नतें करने लगे कि वह मामला दर्ज करवाए उसका सामान वापस दिला देंगे। वह मान गया और शिकायत वापस ले ली। लेकिन चोर ने इसी बात की रंजिश रख ली।
hin_Deva hin_Deva hin_Deva hin_Deva hin_Deva hin_Deva